Gedagte vir die dag: Wees goedhartigFoto: teachingthem.com Wie onder julle ’n leier wil wees, behoort julle dienskneg te wees. (Matteus 20:26) As jy wil hê ander moet opkyk na jou, moet jy ’n dienende hart hê. Jy moet bereid wees om verantwoordelikheid vir jou dade te aanvaar in plaas daarvan om dit af te skuif op iemand anders wanneer dit jou pas, jy moet opstaan vir wat reg is wanneer jy onreg raaksien, en nooit vir jouself eer soek nie. Volgens die wêreld moet mense in leiersposisies optree en lyk of hulle in beheer is, die mense onder hulle gesag misbruik en die reëls buig in plaas van billik optree. Maar uiteindelik sal die mense wat goedhartigheid, integriteit, nederigheid en ’n opregte liefde vir God bewys het, die meeste geëer en gerespekteer word. Leef jy volgens God se definisie van outoriteit of volgens die wêreld s’n?